EkBass/fiwiki-20250220-pages-articles huggingface dataset:
Erik Mickwitz

Erik Mickwitz (24. marraskuuta 1938 Helsinki – 6. tammikuuta 2024 Helsinki) oli suomenruotsalainen juristi, joka toimi kuluttaja-asiamiehenä vuosina 1991–2003. Mickwitz valmistui lainopin kandidaatiksi 1963 ja sai varatuomarin arvon 1966. Hän työskenteli patentti- ja rekisterihallituksessa 1963–1965 ja Liiketyönantajain keskusliitossa eri tehtävissä, viimeksi johtajana 1975–1976. Vastaperustetun kuluttaja-asiamiehen toimiston toimistopäällikkönä hän toimi 1978–1991, joista viimeiset vuodet kuluttaja-asiamiehen viransijaisena. Mickwitz toimi vuosina 2003–2004 suomenruotsalaisten kansankäräjien eli Folktingetin pääsihteerinä. Vuonna 2008 Mickwitz toimi yhdessä professori Erkki Aurejärven kanssa oikeudenkäyntiavustajana kantajille, jotka haastoivat tupakkateollisuuden vastaamaan tupakanpolton aiheuttamista terveyshaitoista Helsingin käräjäoikeuteen. Kanne hylättiin ja asia eteni hovioikeuteen. Erik Mickwitzin isä oli talvisodassa kaatunut historiantutkija Gunnar Mickwitz. Erik Mickwitz oli naimisissa lastenkirjailija ja animaattori Camilla Mickwitzin kanssa. == Lähteet == * === Viitteet === Luokka:Suomalaiset juristit Luokka:Suomalaiset virkamiehet Luokka:Vuonna 1938 syntyneet Luokka:Vuonna 2024 kuolleet
Lysva

Lysva () on kaupunki Permin aluepiirissä Venäjällä. Se sijaitsee Uralin länsirinteellä Lysva-joen rannalla 206 kilometriä Permistä itään. Kaupunki on Lysvan piirin keskus. Sen läpi kulkee Tšusovskajan ja Kuzinon välinen rautatie (Lysvan asema). Asukkaita on 68 700 henkeä (vuonna 2008). Paikkakunta on syntynyt vuonna 1785 perustetun rautatehtaan yhteyteen. Vuonna 1926 siitä tuli kaupunki. Nykyään Lysvassa on lähinnä metalli- ja koneenrakennusteollisuutta. Kaupunki tunnetaan neuvostoaikana valmistetuista Lysva-sähköliesistä. Nähtävyyksiä ovat vuonna 1785 rakennettu tehtaan patorakennelma, 1800-luvun alun teollista arkkitehtuuria edustava rautatehtaan rakennuskokonaisuus, johon kuuluvat myös rantakadun varastot, tehtaanjohtajan talo (1897–1898) ja konttorirakennus (1914–1915). 1800–1900-lukujen vaihteen rakennuksista erottuvat entinen Šuvalovin talo (1904–1905) ja sairaalarakennus. == Lähteet == * == Kuvia == File:Лысьва._На_плотине04.jpg|Tehtaan pato File:Лысьва. Дом Шувалова01.jpg|Tehtaanomistajan rakennuttama kartano == Aiheesta muualla == * Lysvan piirin sivusto * Lysva Permin aluepiirin sivustolla Luokka:Lysvan piiri Luokka:Permin aluepiirin kaupungit
Brooklyn Park

Brooklyn Park on kaupunki Hennepinin piirikunnassa Minnesotan osavaltiossa Yhdysvalloissa. Vuonna 2018 kaupungissa arvioitiin olevan 80 610 asukasta, mikä tekee siitä osavaltion kuudenneksi suurimman kaupungin. Se sijaitsee Mississippijoen länsirannalla Minneapolisin keskustasta pohjoiseen. Brooklyn Park on käytännössä Minneapolis-Saint Paul kaksoiskaupungin lähiö. Kaupungissa on Edinburghin golfkenttäEdinburgh, USA ja kaksi opistotason oppilaitosta: North Hennepin Community CollegeNorth Hennepin Community College ja Hennepin Technical College Brooklyn Park Campus.Hennepin Technical College Brooklyn Parkin väkiluku kasvoi vuosina 2010–2018 6,4 prosenttia. Väestöstä 43 prosenttia oli valkoisia, 28 prosenttia mustia, 18 prosenttia aasialaisia, 7 prosenttia latinoita ja 4 prosenttia muita. Kaupungin kotitalouksista 93 prosenttia omisti tietokoneen. Jesse Ventura toimi Brooklyn Parkin pormestarina yhden kauden ajan 1991–1995. == Lähteet == == Aiheesta muualla == Luokka:Minnesotan kaupungit
Kungur

Kungur () on kaupunki Permin aluepiirissä Venäjällä. Se sijaitsee paikassa, jossa Iren- ja Šakvajoet yhtyvät Kaman sivujokeen Sylvaan, 101 kilometriä Permistä kaakkoon. Kaupunki on Kungurin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen läpi kulkee Permin ja Jekaterinburgin välinen rautatie (Kungurin asema). Asukkaita on noin 68 00 henkeä (vuonna 2010). Kungur on perustettu vuonna 1648 Kungurka-joen rannalle 17 kilometrin päähän Iren-joen suusta. Vuonna 1662 sen hävittivät baškiirit, minkä jälkeen nykyiselle paikalle rakennettiin uusi linnoitus. 1700-luvun puolivälissä Kungur oli yksi Uralin suurimmista asutuskeskuksista. Vuonna 1781 kaupungista tuli Permin lääniin kuuluneen Kungurin kihlakunnan keskus. 1700-luvun lopulla Kungur oli huomattava Siperian maantien kauppapaikka ja läänin nahkateollisuuden keskus. Nykyisin kaupungissa on mm. jalkine-, elintarvike- ja koneenrakennusteollisuutta. Nähtävyyksiä ovat vuonna 1781 rakennettu Kristuksen kirkastumisen kirkko ja venäläistyylinen Pyhän Nikolaoksen kirkko vuodelta 1917, entinen kauppahalli (1865–1876), kaupungintalo (1876) ym. Entisessä voivodin talossa (1758–1762) toimii kotiseutumuseo. Kaupungin ulkopuolella Sylva-joen rannalla sijaitsee ainutlaatuinen luonnonmuistomerkki – Kungurin jääluola, jonka yhteispituus on 5,6 kilometriä. Luolassa on 58 salia ja noin 60 järveä sekä erilaisia jäämuodostelmia. ==Lähteet== * ==Aiheesta muualla== * Kungurin kaupungin sivusto * Kungur Permin aluepiirin sivustolla Luokka:Permin aluepiirin kaupungit Luokka:Permin aluepiirin piirit
Taivaan mandaatti

Taivaan mandaatti () on ollut uskomus Kiinan keisarin oikeuteen hallita maataan taivaan () valtuuttamana. Kiinassa pidettiin mahdollisena, että keisari menettää taivaan luvan toimia ihmisten ja taivaan välillä välittäjänä, jolloin hallitusvalta ja samalla hallitsijasuku saattoivat vaihtua. Näin kiinalaiset uskoivat eurooppalaisista perinnöllisistä monarkioista poiketen, että valtakunnan asukkailla oli oikeus nousta vastarintaan epäpätevää hallitsijaa vastaan. Taivaan mandaatti ei myöskään edellyttänyt haltijaltaan ylevää syntyperää, vaan sen saattoi ansaita kuka tahansa hallitsijaksi noussut. Koska keisarilla oli taivaan mandaatti, yksi hänen tärkeimmistä titteleistään oli "taivaan poika" (). Taivaan mandaattiin kuuluu neljä perusperiaatetta: * Vain Taivas voi antaa keisarille mandaatin hallita. * Koska Taivaita ei ole kuin vain yksi, samoin ei voi olla kuin yksi keisari kerrallaan. * Keisarin hyveellisyys määrittelee hänen oikeutensa pitää kiinni taivaan mandaatista. * Yhdelläkään dynastialla ei ole ikuista mandaattia hallita. Kansan hyvinvointi, oikeamielinen hallinto, valtakunnan rajojen koskemattomuus ja valtakunnan ja hallitsijan vihollisten tappio ovat merkkejä, joista yleensä päätellään hallitsijalla olevan hallussaan taivaan mandaatti.Elleman & Paine 2019, s. 19.Elleman & Paine 2019, s. 565. Filosofi Mengzi muotoili taivaan mandaatin säilyvän hallitsijalla niin kauan kuin tämä hallitsi kansan hyväksi.Elleman & Paine 2019, s. 5. Merkkejä sen menettämisestä ovat talonpoikaiskapinat, vieraiden maiden sotaretket maahan, kuivuus, nälänhädät, tulvat ja maanjäristykset. Ensimmäisenä taivaan mandaatin ideaa alkoivat käyttää Zhou-dynastian hallitsijat selittääkseen sen, miksi heitä edeltänyt Shang-dynastia oli menettänyt valtansa. Termillä on edelleen jonkin verran merkitystä Kiinassa, vaikka viimeinen keisari luopui vallasta vuonna 1912. Esimerkiksi Mao Zedongin sanottiin ansainneen "taivaan mandaatin" sen jälkeen, kun hän oli yhdistänyt Kiinan ja aloittanut maassa suuret sisäiset uudistukset. Maon mandaatin katsottiin myös vahvistuneen merkittävästi Korean sodan vuoksi, koska sota esitettiin kiinalaisille suurena voittona.Elleman & Paine 2019, s. 413. == Lähteet == * === Viitteet === Luokka:Kiinalainen ajattelu Luokka:Kiinan politiikka
Köyhät syntiset

__NOTOC__ Köyhät syntiset on Tehosekoittimen toinen pitkäsoitto vuodelta 1997. Albumi nousi toisella listaviikollaan Suomen virallisen listan yhdeksännelle sijalle, ja pysyi listalla yhteensä kahdeksan viikkoa. == Kappaleet == # # # # # # # # # # # # == Kokoonpano == * Otto Grundström – laulu * Ari Tiainen – soolo,- rytmikitara, taustalaulu * Hannu Kilkki – basso, taustalaulu * Matti Mikkola – rummut, taustalaulu == Lähteet == Luokka:Tehosekoittimen albumit Luokka:Vuoden 1997 albumit
Varoittava esimerkki

__NOTOC__ Varoittava esimerkki on Tehosekoittimen kolmas studioalbumi, joka julkaistiin syyskuussa 1998. Albumi nousi Suomen virallisen listan kymmenennelle sijalle, ja pysyi listalla yhteensä viisi viikkoa. == Kappaleet == Kaikki kappaleet säveltänyt Matti Mikkola, ellei toisin mainittu. # # # # # # # # # # # # == Kokoonpano == * Otto Grundström – laulu * Ari Tiainen – soolo- ja rytmikitara, taustalaulu * Hannu Kilski – basso, taustalaulu * Matti Mikkola – rummut, taustalaulu == Lähteet == == Aiheesta muualla == * Varoittava esimerkki discogs.com -sivustolla Luokka:Tehosekoittimen albumit Luokka:Vuoden 1998 albumit
Eagan

Eagan on kaupunki Yhdysvalloissa Minnesotan osavaltiossa Dakotan piirikunnassa. Vuoden 2018 arvion mukaan kaupungissa asui 66 527 asukasta. Se sijaitsee Minnesotajoen etelärannalla Minneapolisin keskustasta etelään. Eagan on entinen irlantilaisten maahanmuuttajien suosima maalaispaikkakunta ja alueen sipulinviljelyn keskus, josta on tullut Minneapolis-Saint Paul kaksoiskaupungin nukkumalähiö. == Lähteet == == Aiheesta muualla == Luokka:Minnesotan kaupungit
Rohkeus

Rohkeus on uskallus tehdä asioita välittämättä pelosta, kivusta, vaarasta, epävarmuudesta tai uhkailusta. Esimerkiksi benji-hypyn tehnyttä ihmistä voidaan pitää rohkeana. "Fyysinen rohkeus" on rohkeutta kohdata fyysistä kipua, kärsimystä tai kuoleman uhkaa, kun taas "moraalinen rohkeus" on kyky toimia oikein välittämättä vastustuksesta, häpeästä, skandaalista tai vähättelystä. Rohkeus on yksi kardinaalihyveistä. Rohkeus on subjektiivinen kokemus, sitä mikä yhdelle on rohkeaa on toiselle tavanomaista. == Aiheesta muualla == * Arja Kuittinen: Rohkea vastustaa pahaa. Kirkko & kaupunki 13.3.2007. Luokka:Hyveet Luokka:Seulonnan keskeiset artikkelit
Rock ’n’ Roll Monster Movie Show

__NOTOC__ Rock ’n’ Roll Monster Movie Show on Tehosekoittimen viides studioalbumi, ja se julkaistiin vuonna 2000. Albumi debytoi Suomen virallisen listan kolmannella sijalla, ja se pysyi listalla yhteensä neljätoista viikkoa. == Kappaleet == # # # # # # # # # # # # == Kokoonpano == * Otto Grundström – laulu * Ari Tiainen – soolo,- rytmikitara, taustalaulu * Hannu Kilkki – basso, taustalaulu * Matti Mikkola – rytmikitara, taustalaulu * Tero Sundell – rummut, taustalaulu == Arvostelut == * Soundi: Soundi: Levyarvio == Lähteet == == Aiheesta muualla == * Rock ’n’ Roll Monster Movie Show discogs.com -sivustolla Luokka:Tehosekoittimen albumit Luokka:Vuoden 2000 albumit
Golden Greats (Tehosekoittimen albumi)

__NOTOC__ Golden Greats on Tehosekoittimen kokoelma-albumi vuodelta 2002. Sitä myytiin Suomessa kultalevyyn oikeuttava määrä. Levyllä julkaistiin kokoelman lisäksi muutama uusi kappale, joista kenties tunnetuin on aikaisemmin singlenäkin julkaistu ”Hetken tie on kevyt”. Albumi nousi Suomen virallisen listan kolmannelle sijalle, ja se pysyi listalla yhteensä 24 viikkoa. == Kappaleet == Kaikki kappaleet säveltänyt Matti Mikkola, ellei toisin mainittu. === CD 1 === # # # # # # # # # # # # # === CD 2 === # # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * Golden Greats discogs.com -sivustolla Luokka:Vuoden 2002 kokoelma-albumit Luokka:Tehosekoittimen albumit
A Lotta Rhythm

__NOTOC__ A Lotta Rhythm oli Tehosekoittimen Screamin’ Stukas -nimellä julkaistu viimeinen studioalbumi, joka ilmestyi syyskuussa 2002. Albumi on kokonaan englanninkielinen. Albumi debytoi Suomen virallisen listan seitsemännellä sijalla, ja pysyi listalla yhteensä kolme viikkoa. == Kappaleet == # # # # # # # # # # # # == Kokoonpano == * Otto Grundström – laulu * Matti Mikkola – soolo,- ja rytmikitara * Hannu Kilkki – basso, taustalaulu * Tero Sundell – rummut, taustalaulu === Vierailevat muusikot === * Poke Porala – alttosaksofoni (kappaleet 1, 4, 8 ja 11), huilu (kappale 6) * Ben Aaron – taustalaulu * Knipi – taustalaulu * Jan Schaper – baritonisaksofoni (kappaleet 8 ja 11), tenorisaksofoni (kappaleet 3 ja 11) * Mitja Tuurala – kontrabasso (kappale 10) * Atte Härkönen – kitara (kappaleet 9, 11 ja 12) * Eba – piano (kappale 3) * Jukka Hakoköngäs – piano, Hammond B3 -urut (kappaleet 1, 4, 7, 9 ja 11) * Devil Virtanen – slide-kitara (kappale 3) * Juha Untala – trumpetti (kappale 3) * Sami Ihajoki – trumpetti (kappale 11) * Mihail Kapustin – pasuuna (kappale 3) * Teemu Salmi – pasuuna (kappale 11) * Mauri Saarikoski, Petri Päivärinta, Päivi Rissanen ja Virpi Taskila – viulu (kappale 3) * Anniina Ahlström, Juha Ahvenainen, Niina Jäntti ja Virva Järvinen – viulu (kappaleet 7 ja 12) == Lähteet == == Aiheesta muualla == * Discogs.com * Finnmusic.net Luokka:Tehosekoittimen albumit Luokka:Vuoden 2002 albumit
Monthly Notices of the Royal Astronomical Society

Monthly Notices of the Royal Astronomical Society, lyhyemmin Monthly Notices of the RAS tai vain MNRAS, on brittiläisen Royal Astronomical Societyn perustama tieteellinen julkaisusarja. Nykyisin MNRAS on eräs maailman johtavia tähtitieteen julkaisusarjoja. Sen vaikuttavuuskerroin on 5,249. MNRAS perustettiin vuonna 9. helmikuuta 1827 nimellä Monthly Notices of the Astronomical Society of London, joskin jo seuraavassa numerossa lenden nimi muuttui nykyiseen muotoonsa. Vuoteen 1965 saakka lehteä kustansi Royal Astronomical Society itse, mutta sittemmin julkaisusta on vastannut Blackwell Publishing, joka vuonna 2008 yhdistyi kustantamo John Wiley & Sonsiin. Lehti on säilyttänyt nykyisen nimensä, vaikka ylivoimainen enemmistö artikkeleista tulee RASin ulkopuolislta tutkijoilta, eikä lehti ilmesty kuukausittain vaan 36 kertaa vuodessa. Kussakin numerossa on 400–500 sivua. Lehti on vertaisarvioitu, ja se julkaisee kahdentyyppisiä artikkeleita. Varsinaisia tutkimusartikkeleja sekä korkeintaan viiden sivun pituisia "letter"-artikkeleja. Jälkimmäiset julkaistaan nykyisin nopean saatavuuden takaamiseksi vain sähköisessä muodossa, joskin kussakin lehdessä on luettelo edellisen numeron jälkeen julkaistuista "lettereistä" kirjoittajineen. Monthly Notices noudattaa niin sanottua viivytettyä open access -politiikkaa, eli kaikki siinä julkaistut artikkelit tulevat ilmaiseksi kaikkien saataville kolme vuotta alkuperäisen julkaisun jälkeen. == Aiheesta muualla == *Wiley InterScience: MNRAS *Vanha kotisivu Luokka:Brittiläiset tiedelehdet Luokka:Tähtitiedelehdet Luokka:Fysiikkalehdet
Ismael Blas Rolón Silvero

Ismael Blas Rolón Silvero, S.D.B. (24. tammikuuta 1914 – 8. kesäkuuta 2010) oli katolisen kirkon 23. marraskuuta 1941 vihitty paraguaylainen pappi. Hän yleni piispaksi 23. tammikuuta 1966 ja nousi Asunciónin arkkihiippakunnan arkkipiispaksi 16. kesäkuuta 1970 toimittuaan aiemmin Caacupén hiippakunnan piispana ja Furnos Maiorin titulaaripiispana. Rolón Silvero jäi eläkkeelle Asunciónin arkkipiispan tehtävistä 20. toukokuuta 1989. == Aiheesta muualla == * Catholic-hierarchy.org: Archbishop Ismael Blas Rolón Silvero, S.D.B. Luokka:Katoliset arkkipiispat Luokka:Paraguaylaiset papit Luokka:Vuonna 1914 syntyneet Luokka:Vuonna 2010 kuolleet
Nyjah Huston

Nyjah Huston (s. 30. marraskuuta 1994) on yhdysvaltalainen ammattirullalautailija. Hän on kotoisin Davisista Kaliforniasta. Huston aloitti skeittaamisen nelivuotiaana. Hänet tunnetaan portaiden hyppääjänä ja reilien vetäjänä. Hän osallistui X-Gamesiin 10-vuotiaana. Hän on esiintynyt kahdessa videopelissä Tony Hawk's Project 8 ja Tony Hawk's Proving Ground. Joulukuussa 2008 Nyjah Huston lähti Element skateboardsista ja aloitti oman skeitti firmansa I&I; Skateboards. Huston teki paluun Element skateboardsiin tammikuussa 2011. Nyjah Huston voitti vuoden 2011 street leaguen 1. 2. ja 3. skeittikilpailun. Nyjah Huston on voittanut useana vuonna X Gamesin street- kisat ja on yksi maailman parhaista ja parhaiten palkituista rullalautailijoista. Ensimmäisessä rullalautailun olympiakilpailussa Tokiossa 2021 Huston oli streetin seitsemäs. Pariisin olympialaisissa 2024 hän sai streetissä pronssia. == Lähteet == == Aiheesta muualla == *Nyjah Huston's official X Games athlete biography *Rolling Stone -lehti: The Impossible Rise of Nyjah Huston *Cosmopolitan interview: Nyjah Huston on the Olympics and quarantine Luokka:Yhdysvaltalaiset rullalautailijat Luokka:Yhdysvaltalaiset olympiamitalistit Luokka:Vuonna 1994 syntyneet Luokka:Elävät henkilöt
Johan Palmstruch

Johan Palmstruch (alk. Hans Wittmacher, 13. kesäkuuta 1611 Riika – 8. maaliskuuta 1671 Tukholma) oli ruotsalainen pankkiiri ja maan pankkitoiminnan isä. Hän perusti 1657 Stockholms Bancon, josta kehittyi maailman ensimmäinen keskuspankki Riksbanken. Stockholms Banco laski ensimmäisenä eurooppalaisena pankkina liikkeelle paperirahan 1661.Money Museum: First European Banknotes, haettu 23.11.2008 "Therefore, Johan Palmstruch, who in 1657 founded the Stockholms Banco, suggested as a new monetary unit - a temporary "Kreditivsedlar" (credit paper). He printed the first banknotes in 1661." Stockholms Banco joutui setelirahoituksen vuoksi talousvaikeuksiin, ja Johan Palmstruch tuomittiin holtittomasta talouden- ja kirjanpidosta vankeuteen ja maanpakoon 1668. Samalla hän menetti liiketoimintaoikeutensa ja arvonimensä.Riksbanken: Stockholms Banco, haettu 23.11.2008 "In 1668 the Svea court of appeal sentenced him to loss of his title, loss of the banking privilege, eternal exile and loss of life if he failed to make good the established shortage of cash. [...] His guilt lay in two matters: Irresponsible book-keeping and control, and some shortage of cash on account of miscalculation and book-keeping omissions." == Lähteet == Luokka:Ruotsalaiset liikemiehet Luokka:Vuonna 1611 syntyneet Luokka:Vuonna 1671 kuolleet
Those Lovely Hula Hands

Those Lovely Hula Hands oli 1960-luvun lopun ja 1970-luvun alun suomalainen hippihenkinen nokkahuilu- ja kielisoitinyhtye. Yhtyeessä soittivat Timo Aarniala, Meri Vennamo ja varhaisteinit Anne-Maj Aarniala, Raisa Vennamo ja Tuomas Korvenoja. Raisa ja Meri Vennamon isä oli poliitikko Veikko Vennamo. Eteenpäin!-levymerkki julkaisi yhtyeen EP:n vuonna 1968. Seuraavana vuonna Those Lovely Hula Hands oli mukana kahdella kappaleella Nuoren Voiman Liiton julkaisemalla undergroundmusiikin kokoelmalevyllä. Yhtye teki myös musiikin Sakari Rimmisen ohjaamaan elokuvaan Pilvilinna (1970). Vuonna 1971 Those Lovely Hula Hands koottiin uudelleen. Kokoonpano oli muuttunut lähes kokonaan. Yhtyettä johti pianisti Appe Vanajas, joka toimi Inna Aarnialan kanssa myös Those Lovely Hula Handsin laulajana. Muut jäsenet olivat Timo Aarniala (kitara), Juha-Pekka Kalliokoski (kitara), Timo Valjakka (basso) ja Peter Widen (rummut). Kaksi Those Lovely Hula Handsin kappaletta julkaistiin vuoden 2006 Love Records -kokoelmalla Psychedelic Phinland. Yhtyeessä vaikuttaneista soittajista Tuomas Korvenoja on myöhemmin noussut yhdeksi Suomen menestyneimmistä ravivalmentajista. == Lähteet == * http://www.bluesnews.fi/suomiblues_t.htm * Ylen Elävä arkisto: "Those Lovely Hula Hands viihdyttää" === Viitteet === Luokka:Suomalaiset yhtyeet
Gap

Gap on kunta Kaakkois-Ranskassa. Se on Hautes-Alpesin departementin prefektuuri Provence-Alpit-Rivieran alueella (région). Gapin perustivat alun perin gallialaiset. Rooman keisari Augustus otti kaupungin valtaansa 14 eaa. ja antoi sille nimen Vapincum. Vuonna 1512 Gap liitettiin Ranskan kruunun maihin. == Lähteet == == Aiheesta muualla == *Gapin kunnan nettisivut Luokka:Ranskan kaupungit Luokka:Hautes-Alpesin kunnat
Novo mesto

Novo mesto on kaupunki Slovenian kaakkoisosassa Krka-joen rannalla. Sitä pidetään Dolenjskan alueen taloudellisena ja kulttuurillisena keskuksena. Novo meston pinta-ala on 298,5 neliökilometriä ja asukasluku 35 570 (2008). Kaupungin perusti Itävallan herttua Rudolf IV 7. huhtikuuta 1365 nimellä Rudolfswert. Paikalla on tosin ollut asutusta esihistorialliselta ajalta lähtien. Ensimmäisen maailmansodan jälkeen, Itävalta-Unkarin hajottua, kaupunki nimettiin virallisesti Novo mestoksi, jolla nimellä se oli tunnettu epävirallisesti perustamisestaan lähtien. Toisen maailmansodan aikana kaupunki oli vuoroin saksalaisten, vuoroin italialaisten valvonnassa. Vuonna 1958 valmistui Novo meston kautta kulkeva Ljubljanan ja Zagrebin välinen valtatie, joka on nyt osa E70-tietä. Matkailun suosio alueella on lisääntynyt, ja muun muassa viiniharrastajat käyvät maistelemassa paikallista Cviček-viiniä Krkan laaksossa. == Lähteet == == Aiheesta muualla == *Kaupungin kotisivu Luokka:Slovenian kaupungit
Orneerot (suku)

Orneerot (Furnarius) on orneerojen heimoon kuuluva lintusuku. == Lajit == * Harmaalakkiorneero (Furnarius leucopus) * Iso-orneero (Furnarius figulus) * Orneero (Furnarius rufus) * Pikkuorneero (Furnarius minor) * Töyhtöorneero (Furnarius cristatus) * Valkonokkaorneero (Furnarius torridus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Furnarius *
Mujujärvet

Iso Mujujärvi ja Pikku Mujujärvi, yhdessä Mujujärvet, ovat kaksi pientä järveä Kurikan eteläosassa entisen Jalasjärven kunnan Koskuen kylässä. Iso Mujujärven eteläisin osa kuuluu Karviaan. Järvistä Iso Mujujärvi on suurempi ja se sijaitsee etelämpänä. Järven pinnankorkeus on 147,3 metriä. Pikku Mujujärvi sijaitsee 200–300 metriä luoteeseen Iso Mujujärveltä ja on pienempi. Sen pinnankorkeus on 147,9 metriä. Järvien rannoilla on muutamia huviloita. Järvet sijaitsevat Mujujärvensuo-nimisellä suoalueella. Tämän suon ja läheisen Jäkälänevan vedet laskevat Iso Mujujärven ja Karvian puolella sijaitsevan Koninevan kautta Parkanon Kuivasjärveen. Mujujärvensuosta osa soveltuisi turvetuotantoon, mutta Mujujärvet hankaloittavat suon kuivatusta. Järvien nimet saattavat olla itäisen asutusvaikutuksen perintöä, sillä muju-alkuisia paikkoja on ainoastaan Karjalan ja Savon alueilla muutamaa harvaa poikkeusta lukuun ottamatta. Sana muju tarkoittaa kivistä maata ja karkeaa soraa. == Lähteet == == Aiheesta muualla == *Ilmakuvia järvistä Luokka:Jalasjärven järvet Luokka:Karvian järvet
Sister (Sonic Youthin albumi)

Sister on yhdysvaltalaisen vaihtoehtorockyhtye Sonic Youthin kesäkuussa 1987 julkaistu studioalbumi. Levyn julkaisi SST Records, ja vuonna 1994 DGC Records uudelleenjulkaisi albumin. Yhtyettä inspiroi albumin teossa vahvasti tieteiskirjailija Philip K. Dickin tuotanto. Muun muassa Pitchfork Media, New Musical Express ja Spin Magazine ovat valinneet levyn yhdeksi 1980-luvun parhaista. ==Kappaleet== # # # # # # # # # # Lisäksi CD-painoksella oli bonuskappaleena # * Hot Wire My Heart on cover yhdysvaltalaisen Crime-yhtyeen kappaleesta. ==Lähteet== Luokka:Vuoden 1987 albumit Luokka:Sonic Youthin albumit
Saska Saarikoski

Jaakko Aleksi Saska Saarikoski (1997–2008 Snellman, s. 4. lokakuuta 1963 Helsinki) on suomalainen toimittaja. ==Elämä ja ura== Saarikoski valmistui ylioppilaaksi vuonna 1983 ja kävi Sanoman toimittajakoulun 1986. Hän oli päätoimittaja Ylioppilaslehden 1988–1989 ja Ydin-lehdessä 1990–1995 sekä toimittajana Suomen Kuvalehdessä 1995–1998. Vuodesta 1998 Saarikoski on työskennellyt Helsingin Sanomien toimittajana. Vuosina 2005–2011 hän toimi Helsingin Sanomien kulttuuriosaston esimiehenä. Hän on toiminut myös Pressiklubi-keskusteluohjelman vaihtuvana journalistijäsenenä. Yhdysvaltain presidentinvaalien 2016 aikaan Saarikoski asui Yhdysvalloissa Yhdysvaltain- kirjeenvaihtajana toimineen vaimonsa Laura Saarikosken kanssa. https://www.hs.fi/sunnuntai/art-2000005189906.html/ Samana vuonna Saarikosket julkaisivat Donald Trumpia ja vaaleja käsittelevän kirjan Trump – Mies kuin Amerikka.Saarikoski, Laura & Saarikoski, Saska: Trump – mies kuin Amerikka. Helsingin Sanomat. ISBN 9789525557817. Saarikoski kommentoi edelleen Yhdysvaltain asioita ja Trumpia Helsingin Sanomissa. Saarikoski nimitettiin Helsingin Sanomien pääkirjoitus- ja mielipidetoimituksen esihenkilöksi 10. elokuuta 2020 alkaen. == Tunnustukset == Vuonna 2011 Saarikoskelle myönnettiin Helsingin Sanomain Säätiön stipendi Reuters Institute for the Study of Journalismissa opiskeluun. Vuonna 2014 Saarikoski sai Bonnierin Vuoden journalisti -palkinnon vuodelta 2013. Hän sai samana vuonna myös Svenska folkskolans vännerin myöntämän Brobyggarprisetin (Sillanrakentajapalkinto) Päivä på svenska -tapahtuman ideoinnista. Saarikosken kirjoittama lastenkirja Meidän isä on hammaspeikko (2013) oli Arvid Lydecken -palkintoehdokkaana. ==Yksityiselämä== Saarikoski on kirjailija Pentti Saarikosken ja toimittaja Leena Larjangon poika. Saarikosken puoliso oli 1988–2005 kirjailija Anja Snellman (o.s. Kauranen). Naimisiin mennessään pari otti yhteiseksi sukunimekseen Snellmanin, joka on Saskan isän äidin tyttönimi. Vuodesta 2007 Saarikoski on ollut naimisissa toimittaja Laura Saarikosken (o.s. Pekonen) kanssa. Saarikoskella on neljä lasta, joista kaksi tytärtä Anja Snellmanin kanssa ja kaksi poikaa Laura Saarikosken kanssa. Saarikosken sisarpuoli on folkloristiikan tutkija Helena Saarikoski ja velipuoli taidemaalari Juri Saarikoski. == Teokset == * * * * * * * * * * Saarikoski, Laura & Saarikoski, Saska: Trump – mies kuin Amerikka. Helsingin Sanomat. ISBN 9789525557817. * ==Lähteet== == Aiheesta muualla == * Luokka:Suomalaiset toimittajat Luokka:Helsingin Sanomien toimittajat Luokka:Vuonna 1963 syntyneet Luokka:Elävät henkilöt
Tarbes

Tarbes on kaupunki Etelä-Ranskassa. Se on Hautes-Pyrénéesin departementin prefektuuri, eli pääkaupunki, Occitanien alueella (région). Kaupungin väkiluku on 45 433 (2006) ja pinta-ala 15,33 neliökilometriä. == Maantiede == Tarbesista etelään on Lourdesin pyhiinvaelluskaupunki ja Espanjan raja. Pyreneiden vuoristo, joka on Ranskan ja Espanjan rajalla, näkyy Tarbesista. == Kuvia == Tiedosto:Carmel de Tarbes (65).JPG|Carmel de Tarbes Tiedosto:Fontaine Duvignau.JPG|Fontaine Duvignau Tiedosto:Halle Marcadieu (Tarbes, 65).JPG|Halle Marcadieu == Lähteet == == Aiheesta muualla == * Tarbesin matkailutoimisto Luokka:Ranskan kaupungit Luokka:Hautes-Pyrénées’n kunnat
Jaana Rinta-Ruona

Jaana Rinta-Ruona (s. 17. huhtikuuta 1964 Kuortane) on suomalainen kaksirivisen harmonikan soittaja. Suuri Musiikkitietosanakirja on maininnut hänet erääksi merkittävistä suomalaisista kaksirivisen soittajista 1900-luvun lopulla.. Varsinaiselta ammatiltaan hän on lähettämötyöntekijä ja hammashoitaja. Musiikillisiksi esikuvikseen hän on maininnut Tauno Krossin, Tauno Ahon, Aapeli Hautasen sekä Börje Zetterwallin. Rinta-Ruona asuu Lapualla. == Levytykset == *”Laihian polkasta Katumuspolskaan” (Olarin Musiikki, 1981), Panu Koskisen kanssa. == Lähteet == Luokka:Suomalaiset harmonikansoittajat Luokka:Suomalaiset kansanmuusikot Luokka:Vuonna 1964 syntyneet Luokka:Elävät henkilöt
Catanian maakunta

Catanian maakunta (, ) oli Sisilian saarella sijaitseva Italian maakunta. Vuoden 2017 alusta alkaen maakunnan korvasi Catanian metropolikaupunki. Maakunta rajoittui idässä Joonianmereen, pohjoisessa Messinan maakuntaan, lännessä Ennan ja Caltanissettan maakuntiin sekä etelässä Syrakusan ja Ragusan maakuntiin. Catanian maakunnan pinta-ala oli 3 553 km² ja asukasluku noin 1,1 miljoonaa. Maakunta muodostui 58 kunnasta, pääkaupunki oli Catania. Muita yli 30 000 asukkaan kaupunkeja olivat Acireale, Paternò, Misterbianco, Caltagirone ja Adrano. == Lähteet == == Aiheesta muualla == *Matkailusivusto * Luokka:Italian entiset maakunnat
Martine Aubry

thumb|250px|Martine Aubry. Martine Aubry (o.s. Delors, s. 8. elokuuta 1950) on ranskalainen poliitikko. Hän on toiminut Sosialistisen puolueen pääsihteerinä marraskuusta 2008 lähtien sekä Lillen pormestarina maaliskuusta 2001 lähtien. Aubry syntyi Pariisissa. Hänen isänsä oli entinen valtiovarainministeri ja Euroopan komission puheenjohtaja Jacques Delors. Hän on valmistunut Institut d'Études Politiques de Paris'sta (Pariisin poliittisten tutkimusten instituutti). Aubry liittyi sosialistipuolueeseen vuonna 1974 ja pääministeri Édith Cresson nimitti hänet työministeriksi vuonna 1991, mutta hän menetti paikkansa 1993, kun oikeistopuolue Rassemblement pour la République (RPR) voitti parlamenttivaalit. Lionel Jospin kuitenkin nimitti hänet sosiaaliministeriksi päästyään pääministeriksi vuonna 1997. Aubry jätti paikkansa hallituksessa vuonna 2001 asettuakseen ehdolle Lillen pormestariksi, johon virkaan hänet valittiinkin. Hän menetti paikkansa Ranskan kansalliskokouksessa vuoden 2002 vaaleissa, mutta pormestariksi hänet valittiin uudelleen maaliskuussa 2008. Aubryn politiikkaan kuuluu erityisesti 35-tuntinen työviikko, joka tunnetaan Ranskassa Aubryn lakina. 21\. marraskuuta 2008 hänet valittiin niukasti puolueensa uudeksi pääsihteeriksi. Vastaehdokas Ségolène Royal vaati heti seuraavana päivänä uusintalaskentaa ja harkitsi oikeustoimia asian ratkaisemiseksi. 25\. marraskuuta puoluejohto kuitenkin hyväksyi Aubryn voiton. == Lähteet == == Aiheesta muualla == Luokka:Ranskan ministerit Luokka:Työministerit Luokka:Vuonna 1950 syntyneet Luokka:Elävät henkilöt
Bellevue (Zürich)

Bellevue on iso, keskeinen aukio sekä liikenteen solmukohta Zürichin sydämessä Sveitsissä. Sen lähellä sijaitsee muun muassa Zürichin ooppera. Paikka on saanut nimensä Grandhotel Bellevuelta, joka rakennettiin 1856, ja on nykyään restauroitu entisenlaiseksi. Luokka:Zürich
Fredrik Eklund

Fredrik Eklund (s. 17. tammikuuta 1977 Tukholma) on ruotsalainen entinen pornonäyttelijä, joka käytti taiteilijanimeä Tag Eriksson. Eklundin elokuvat saavuttivat suhteellisen suurta kaupallista menestystä ja Eklund valittiin Vuoden pornotähdeksi vuonna 2003 roolistaan elokuvassa The Hole. Pornouraltaan Eklund siirtyi Core Group Marketing -yhtiön kiinteistönvälittäjäksi New Yorkiin ja julkaisi yhden omaelämäkerrallisen romaanin. ==Filmografia== *American Porn Star - Road to Hollywood *Desert Pick-Up 2 *Jet-Set Direct: Take One *Lords II: Return to the Manor *The Hole *Training Camp ==Bibliografia== *Bananflugornas herre, romaani, 2005, Debutantförlaget ==Lähteet== ==Aiheesta muualla == * *Debutantförlaget *The Hole på IMDb Luokka:Ruotsalaiset pornonäyttelijät Luokka:Vuonna 1977 syntyneet Luokka:Elävät henkilöt Luokka:Homopornonäyttelijät
Kristen Bjorn

Kristen Bjorn (s. 12. lokakuuta 1957 Lontoo, Iso-Britannia) on homopornon tuottaja ja ohjaaja. Bjorn on aiemmin myös esiintynyt alan tuotannoissa. Tunnusomaista Kristen Bjornin tuotannolle on rajun miehekkäät näyttelijät ja tapahtumapaikkoina eksoottiset ympäristöt ympäri maailmaa. ==Filmografia pornonäyttelijänä== * Biker's Liberty * The New Breed ==Filmografia ohjaajana== ===Kristen Bjorn Productions=== *Tropical Heatwave (Solo) *El Rancho ===Sarava Productions=== *Making It (dokumenttifilmi) *Isle of Men ==Kristen Bjornin valokuvatuotanto== *Men of Kristen Bjorn, Distribution Company, 2003 (ISBN 3-86187-282-X) *Men of the World, Distribution Company, 2002 (ISBN 3-86187-241-2) *Stallions, Bruno Gmunder Verlag Gmbh, 2005 (ISBN 3-86187-682-5) *Body Heat, Bruno Gmunder Verlag Gmbh, 2007 (ISBN 3861878607) ==Kristen Bjorn Productions/Sarava Productions tunnetuimmat tähdet== * Mark Anthony * Dex Brown * Arpad Miklos * Sean Davis * Matthieu Costa ==Ehdokkuudet ja palkinnot== * 2007 Barcelona International Erotic Film Festival: Heatgay Award - Paras elokuva (El Rancho - Kristen Bjorn), Paras ohjaaja (El Rancho - Kristen Bjorn Productions) ja Paras käsikirjoitus (El Rancho - Kristen Bjorn Productions). * 2010 XBIZ Awards (ehdokkuus kategoriassa Vuoden paras homopornostudio). * 2018 GayVN Awards (ehdokkuus). ==Lähteet== ==Aiheesta muualla== * Kristen Bjorn Productions * Luokka:Brittiläiset pornonäyttelijät Luokka:Vuonna 1957 syntyneet Luokka:Elävät henkilöt Luokka:Homoporno-ohjaajat Luokka:Homopornonäyttelijät
Muzeum Sztuki

Muzeum Sztuki on modernin taiteen museo Łódźissa Puolassa. Se perustettiin 1920-luvun lopulla ja on yksi maailman ensimmäisistä modernin taiteen museoista. Ensimmäinen pysyvä näyttely avattiin vuonna 1931.Muzeum Sztuki w Łodzi , news. Viitattu 24.11.2008. Museo avattiin uusissa tiloissa marraskuussa 2008 vanhalla Łódźin Manufaktura-teollisuusalueella Museon varhaisin kokoelma perustui pääasiassa vuonna 1928 lahjoitettuun Kazimierz Bartoszewiczin suvun kirjojen, puolalaisten maalausten ja arkistokokoelmaan. Museon luonnetta määritteli kansainvälisen modernin taiteen kokoelma, jota kartutti ”a.r.” -ryhmä vuodesta 1929. Ryhmä onnistui keräämään yhteensä 111 teoksen kokoelman huomattavaa puolalaista ja kansainvälistä avantgarde- taidetta 1920- ja 1930-luvuilta. Edustettuina ovat kubismi, futurismi, konstruktivismi, purismi ja neoplastisismi sekä surrealismi. Toisen maailmansodan jälkeen museo sai uudet tilat, sekä vuonna 1950 valtion hyväksynnän ja nykyisen nimensä. Museo toimi myös sodan jälkeen läheisessä yhteistyössä taiteilijoiden kanssa. Vuonna 1957 saatiin eri nykytaiteen suuntauksia edustavien kansainvälisten avantgarde-taiteilijoiden teoksia Pariisista. Vuonna 1975 lontoolaisen taidegallerian omistaja lahjoitti nuorten brittiläisten taiteilijoiden teoksia museolle. Joseph Beuys vieraili museossa vuonna 1981 ja lahjoitti yli tuhat teostaan osaksi museon arkistoa Polentransport-tapahtumassa. Samana vuonna Solidaarisuus-liike tallensi pysyvästi kansainvälisen taiteilijatapahtuman kokoelman teoksia museolle. Vuonna 1982 aloitettiin yhteistyö amerikkalaisten taiteilijoiden, ruotsalaisen Pontus Hultenin ja varsovalaisen Foksal-gallerian kanssa.Muzeum Sztuki w Łodzi , art of the 20th & 21st c. Viitattu 24.11.2008. Museo katsoo tehtäväkseen luoda nykykatsojalle edellytyksiä viestiä menneiden ja nykyisten sukupolvien taideteosten kanssa, sekä sen kautta herättää heidän kykynsä tarkastella, ymmärtää ja tuntea itsenäisesti ympäröivää todellisuutta. Museo edistää taidetta oleellisena sosiaalisen elämän osana, joka saa ihmisten olemassaolon täydellisemmäksi ja arvokkaammaksi. Museo toteuttaa tehtäväänsä keräämällä, konservoimalla ja tuomalla esiin kokoelmaa. Lisäksi se toteuttaa taiteellisia hankkeita, sekä laajemmin ymmärrettynä tieteellisiä, kasvatuksellisia ja popularisointitoimintoja. Museon historia on ollut lähellä avantgarden historiaa, joten se korostaa erityisesti progressiivisten taideilmiöiden edistämistä ja yhteistyötä niiden tekijöiden kanssa.Muzeum Sztuki w Łodzi , about museum. Viitattu 24.11.2008. ==Teoksia kokoelmassa== Tiedosto:Hiller Karol, Kompozycja O, 1928.jpg| Karol Hiller, Kompositio "O", 1928. Tiedosto:Hiller Karol, Deszcz, 1934.jpg| Karol Hiller, Sadekuuro, 1934. Tiedosto:Witkacy-Rąbanie lasu. Walka.jpg| Stanisław Ignacy Witkiewicz (Witkacy), Rąbanie lasu, ennen vuotta 1939. ==Lähteet== ==Aiheesta muualla== * Museon sivut Luokka:Taidemuseot Luokka:Puolan museot Luokka:Łódź Luokka:Puolan taide
Ning

Ning on verkkopalvelu, jonka avulla käyttäjät voivat tehdä omia sosiaalisia verkkosivuja ja yhteisöjä. Ningin on perustanut Mosaic- ja Netscape-selaimista sekä ohjelmistoyritys Opswaresta tunnettu Marc Andreessen sekä Ningin nykyinen toimitusjohtaja Gina Bianchini. Ning julkaistiin elokuussa 2005. Ning verkkopalvelulla oli elokuussa 2008 puoli miljoonaa eri yhteisöä. Ningin verkkopalvelut muuttuvat maksullisiksi: Lisenssin pystyi hankkimaan 20. heinäkuuta 2010 – 20. elokuuta 2010 välisenä aikana. ==Lähteet== ==Aiheesta muualla== * Ning.com Luokka:Virtuaaliyhteisöt
Henrik Hildén

Knut Henrik Hildén (25. kesäkuuta 1884 Helsinki – 17. maaliskuuta 1932 Helsinki) oli suomenruotsalainen kirjailija ja esteetikko. Hildénin vanhemmat olivat kauppias Henrik Johan Hildén ja Olga Alexandra Jansson. Hän pääsi ylioppilaaksi 1901 ja valmistui filosofian kandidaatiksi 1906 sekä lisensiaatiksi ja tohtoriksi 1921. Hildén toimi Helsingin yliopiston dosenttina 1926 ja oli näyttämötaiteen asiantuntijalautakunnan jäsenenä 1927–1932. == Teoksia == * Indiansommar. Wahlström & Widstrand, Stockholm 1910 * Trollfolk. Wahlström & Widstrand, Stockholm 1911 * Drottning Lif, roman. Söderström 1913 * Storön : en bok om hafvet och kärleken. Schildt 1914 * Christoffer eller Lyckans underbara pärlor. Söderström 1916 * Den röda frun. Schildt 1916 * Tre berättelser om barnet. Söderström 1918 * Barnet : skådespel i tre akter. Söderström 1919 * Hertigen av Finland : skådespel i tre akter. Söderström 1919 * Studier af naturen i stormaktstidens verklighet och dikt, väitöskirja. Söderström 1920 * Folket på krogen. Söderström 1921 * Kvinnan och segraren : komedi i tre akter. Söderström 1922 * Studier av naturen i Linnéseklets svenska diktning. Söderström 1925 * Strövtåg i Helsingforstrakten. Söderström 1927 * Västvart med morgontåget. Söderström 1930 * Hjärtats tider. Söderström 1932 == Lähteet == * Suomen kirjailijat- tietokanta * Wikiaineisto: Kuka kukin oli 1961 Luokka:Suomenruotsalaiset kirjailijat Luokka:Vuonna 1884 syntyneet Luokka:Vuonna 1932 kuolleet
Aikapommi

Aikapommi on räjähde, joka on asennettu toimimaan määrätyllä hetkellä. Yksinkertaisin aikapommi on niin sanottu umpisytytin: se on kaksiosainen tynnyri, jonka toisessa päässä on räjähde ja toisessa seiniin kiinnitetty sytytyslanka. Tynnyri on suojattu pietyllä purjekankaalla, joka on jätetty tulpanreiän kohdalta avoimeksi. Sytyttämisen jälkeen purjekankaalla päällystetty tulppa kastetaan sulaan pikeen ja lyödään kiinni, peitetään pikikerroksella ja sen jälkeen purjeentekijä ompelee suojuksen kiinni tihein tikein. Ommel pietään ja pommi on valmis. Nyt se voidaan laskea paikalleen. Menetelmää käytettiin hylkyjen avaamiseen räjäyttämällä tavaran pelastamiseksi tai vaaran aiheuttavien hylkyjen poistamiseksi. Sukeltajan tie, s.185–186 Menetelmä oli tavattoman vaarallinen: paloaika oli täysin arvaamaton koska vähähappisessa tilassa kipinä saattoi hyppiä jopa kierroksia yli ja panos saattoi räjähtää aivan ennen aikojaan. Siksi muun muassa Royal George -hylyn tuhoamisessa käytettiinkin pinnalta toimivia sähkösytyttimiä. Kellolaitetta käyttävä sytytin keksittiin lukemattomia kertoja, mutta koska kellot tehtiin yksilökappaleina ratkaisu oli liian kallis – kunnes räjäytystarvikkeita alettiin valmistaa tarpeen kasvaessa teollisesti. Aiemmin ne tehtiin vakiotarvikkeista soveltamalla, ja joka hylkymestarilla tai tykkialiupseerilla oli omat menetelmänsä. Kehityksen kulkiessa ilmaantuivat myös kemialliset aikasytyttimet: niissä tavallisin on happosytytin, jossa on lasikapseliin pakattua voimakasta happoa. Kun kapseli rikotaan, happo pääsee sytyttimeen jossa se syövyttää metallisäpin poikki, ja säpin katketessa jousiviritteinen iskuri räjäyttää nallin. Aika säädetään vaihtelemalla säpin paksuutta mutta tavallisin on noin viisitoista minuuttia. Tällaista aikasytytintä käytti muun muassa ylieversti Claus von Stauffenberg tehdessään Adolf Hitleriä vastaan epäonnistuneen murhayrityksen: sytytin toimi, mutta aivan vahingossa pommisalkku osui vahvan tammilevyn taakse joka suojasikin Hitleriä ratkaisevasti. ==Lähteet== * Sukeltajan tie, luku Suurimmissa syvyyksissä * Eddy Bauer: Toinen maailmansota, osa 3 ===Viitteet=== Luokka:Pommit
Edward N. Zalta

Edward N. Zalta (s. 1952) on yhdysvaltalainen filosofi, joka toimii tutkijana Stanfordin yliopiston Center for the Study of Language and Information -tutkimuskeskuksessa. Hänen erikoisalojaan ovat metafysiikka, tietoteoria, logiikan filosofia, kielifilosofia, intensionaalinen logiikka, matematiikan filosofia ja mielenfilosofia. Zalta väitteli tohtoriksi filosofiasta Massachusettsin yliopistosta (Amherst). Hän on opettanut Stanfordin lisäksi Ricen, Salzburgin ja Aucklandin yliopistoissa, ja luennoinut monissa muissa yliopistoissa useassa eri maassa. Zalta on Stanford Encyclopedia of Philosophyn päätoimittaja. Zaltan tunnetuin filosofinen kanta koskee abstrakteja olioita. Zaltan mukaan jotkut oliot (tavalliset konkreettiset oliot ympärillämme, kuten pöydät ja tuolit) ”ilmentävät” (exemplify) ominaisuuksia, kun taas jotkut (abstraktit oliot, kuten luvut, sekä oliot, joita jotkut pitäisivät olemattomina, kuten pyöreä neliö) ainoastaan ”enkoodaavat” (encode) ominaisuuksia. Ominaisuuksia ilmentävistä olioista tiedetään perinteisten empiiristen menetelmien kautta, kun taas ominaisuuksia enkoodaavista olioista tiedetään tiettyjen yksinkertaisten aksioomien joukon kautta. Jokaista ominaisuusjoukkoa vastaa täsmälleen yksi olio, joka enkoodaa juuri tämän ominaisuusjoukon, eikä muita. Kanta on sukua Alexius Meinongin ja Ernst Mallyn ajatuksille. == Aiheesta muualla == * Edward N. Zalta, University of Stanford Luokka:Metafyysikot Luokka:Mielenfilosofit Luokka:Yhdysvaltalaiset filosofit Luokka:Vuonna 1952 syntyneet Luokka:Elävät henkilöt
Pellucidar

Pellucidar on kirjailija Edgar Rice Burroughsin luoma kuvitteellinen maailma Maapallon sisäpinnalla. Burroughsin Pellucidar-kirjasarjassa ilmestyi seitsemän teosta. Sarjan pääsankarit ovat David Innes ja Abner Perry, jotka porautuvat maan sisään erityisellä kaira-aluksella etsiäkseen hiili- ja malmiesiintymiä mutta päätyvätkin Pellucidariin. He ovat enemmän päättäväisiä etsijöitä kuin varsinaisia sankareita. Innesistä tulee Pellucidarin keisari, Perry on sivilisaation rakentaja. Toisen osan lopussa rakennetaan jo rautatietä, kolmannessa kohdataan jo musketin tuntevia merirosvoja, korsarilaisia. Neljännessä korsarilaisten vankina ollut Innes palaa Tarzanin ja tämän ystävien avulla Sarimaahan. ==Burroughsin Pellucidar-kirjasarjan teokset== # At the Earth's Core (1914, suom. Maan uumenissa 1924) # Pellucidar (1915, suom. Ikuisen päivän maa 1924) # Tanar of Pellucidar (1929, suom. Kuninkaan poika 1983) # Tarzan at the Earth's Core (1929, suom. Tarzan maan uumenissa 1976) # Back to the Stone Age (1937) # Land of Terror (1944) # Savage Pellucidar (1963) Teokset piti alun alkaen julkaista suomeksi noin vuoden välein, mutta suunnitelma jäi toteutumatta kääntäjä Seppo Ilmarin kuollessa liikenneonnettomuudessa vuonna 1982. Hänen poikansa Don Engström käänsi kolmannen osan loppuun. Pääkääntäjän kuoltua kustannusyhtiö Taikajousi kuitenkin luopui loppujen teosten suomeksi julkaisusta, samoin kuin Ilmarin aiemmin lupaamasta Venus-kirjojen kääntämisestä toimitusjohtaja Don Engström, Kustannus Oy Taikajousi == Juoni == Edgar Rice Burroughs esittelee Pellucidarin samannimisessä kirjasarjassaan. Pellucidarin aurinko on Maapallon keskipisteessä ja maailmassa vallitsee ainainen päivä. Siksi siellä matkat mitataan syömisten ja nukkumisten lukumäärillä - ei maailman täsmällisin menetelmä. Pellucidarissa elää karvaisia apinaihmisiä, muinaisia dinosauruksia, luolakarhuja ja muita sukupuuttoon kuolleita eläimiä. Hyvin merkittävä laji ovat maharit, lentävät liskot, jotka orjuuttavat vielä kivikaudessa eläviä ihmisiä. David Innes ja Abner Perry löytävät Pellucidarin porautuessaan maahan erikoisaluksella, jonka tarkoitus on etsiä uusia hiiliesiintymiä. Alusta ei voi ohjata, ja kolmessa päivässä se läpäisee maan kuoren. Monien vaiheiden jälkeen Innesistä tulee Pellucidarin keisari ja Perry alkaa rakentaa sivilisaatiota. == Sovitukset == === John Eric Holmesin romaanit === John Eric Holmes on kirjoittanut kaksi Pellucidar-romaania. Mahars of Pellucidar ilmestyi perikunnan luvalla 1976. Hän kirjoitti myös jatko-osa Red Axe of Pellucidar, mutta ei koskaan saanut siihen julkaisulupaa. Siitä ilmestyi 1993 hyvin pieni painos (15 kappaletta).Martin === Elokuva === Sarjan ensimmäisestä romaanista tehtiin elokuva Taistelu maan syvyyksissä (At the Earth's Core, 1976). Sen ohjasi Kevin Connor ja pääosissa olivat Peter Cushing ja Doug McClure. == Lähteet == * === Viitteet === ==Aiheesta muualla== *At the Earth's Core Gutenberg-projektissa kokotekstinä *Pellucidar-teos Gutenberg-projektissa kokotekstinä *Kaikki Burroughsin Pellucidar-teokset kokotekstinä Australian Gutenbergin projektissa * * Luokka: Kuvitteelliset maailmat Luokka: Edgar Rice Burroughsin romaanit
Kapuajat

Kapuajat (Upucerthia) on orneerojen heimoon kuuluva lintusuku. Sukuun kuuluu 4 lajia. == Lajeja == * Koukkunokkakapuaja (Upucerthia validirostris) * Käyränokkakapuaja (Upucerthia albigula) * Suomurintakapuaja (Upucerthia dumetaria) * Tummasuomukapuaja (Upucerthia saturatior) == Lähteet == == Aiheesta muualla == * ITIS: Upucerthia *
Adelen rengas

Lukuteoriassa adelen rengas on topologinen rengas, joka on rakennettu joko rationaalilukujen kunnan päälle tai yleisemmin algebrallisen lukukunnan päälle. Se sisältää kaikki kyseisen kunnan täydellistymät. Sana adele on lyhenne sanoista additiivinen idele. Adeleita kutsuttiin ennen valuaatiovektoreiksi tai uudelleenosituksiksi ennen 1950-lukua. ==Määritelmät== Kokonaislukujen proäärellinen täydellistymä \hat{\mathbb{Z}} on käänteinen raja-arvo renkaista \mathbb{Z}/n\mathbb{Z}: : \hat{\mathbb{Z}} =\lim_{\leftarrow}\mathbb{Z}/n\mathbb{Z} Kiinalaisen jäännöslauseen mukaan se on isomorfinen kaikkien p-adisten lukujen renkaiden tulon : \hat{\mathbb{Z}} = \prod_{p} \mathbb{Z}_p kanssa. Kokonaisadeleiden rengas AZ on tulo : \mathbb{A}_\mathbb{Z} = \mathbb{R} \times \hat{\mathbb{Z}} Rationaaliadeleiden rengas AQ on tensoritulo : \mathbb{A}_\mathbb{Q} =\mathbb{Q}\otimes \mathbb{A}_\mathbb{Z} (topologisoitu siten, että AZ on avoin alirengas). Yleisemmin adeleiden rengas AK, missä K on mielivaltainen algebrallinen lukukunta, on tensoritulo : \mathbb{A}_\mathbb{K} =\mathbb{K}\otimes \mathbb{A}_\mathbb{Z} (topologia annettu ottamalla tulo AQ:sta deg(K) kertaa). Luokka:Topologinen algebra Luokka:Algebrallinen lukuteoria
Tohtori Mustajärvi

Tohtori Mustajärvi on suomalaisen Popeda-yhtyeen kappale ja single, joka julkaistiin 9. heinäkuuta 2001. Se oli mukana jo huhtikuussa ilmestyneellä albumilla Just!. Kappaleen on säveltänyt kitaristi Costello Hautamäki ja sanoittanut laulaja Pate Mustajärvi. Siitä onkin tullut yhtyeen suosituimpia kappaleita, etenkin keikoilla. Se on "Kun mies unelmoi" -kappaleen ohella ainoa Just! -albumilta keikkaohjelmistoon otettu kappale. == Kappaleet == # == Kokoonpano == * Pate Mustajärvi – laulu * Costello Hautamäki – kitara, taustalaulu * Jani Kemppinen – koskettimet * Jyrki Melartin – basso * Arto Rautajoki – rummut == Lähteet == * Popedan historia yhtyeen virallisilla sivuilla Luokka:Popedan kappaleet Luokka:Vuoden 2001 kappaleet
Alumiinimagnesiumboridi

Alumiinimagnesiumboridi (AlMgB14) eli BAM on alumiinin, magnesiumin ja boorin muodostama yhdiste. Yhdiste on hyvin kovaa ja kestävää. Sillä on myös alhainen kitkakerroin. Alumiinimagnesiumboridi on epästoikiometrinen yhdiste ja ainesuhteet vastaavat kaavaa Al0,75Mg0,75B14. Seoksena titaanidiboridin kanssa se on kolmanneksi kovin tunnettu materiaali timantin ja kuutiohilaisen boorinitridin jälkeen. Sen kitkakerroin on vain 0,02 eli huomattavasti pienempi kuin teflonin kitkakerroin 0,05. Itsevoiteleva päällyste BAM keksittiin vahingossa vuonna 1999. == Lähteet == == Aiheesta muualla == *Interesting Engineering: BAM: The Slipperiest Material in the World Luokka:Keraamit Luokka:Booriyhdisteet Luokka:Alumiiniyhdisteet Luokka:Magnesiumyhdisteet
Vesa Punkari

Vesa Punkari (s. 23. joulukuuta 1976) on salibandyn maailmanmestari ja entinen suomalainen salibandyn huippupelaaja. == Pelaajaura Suomessa == Vesa Punkari pelasi Suomen salibandyliigassa yhteensä yhdeksän kautta, 188 runkosarjan ottelua sekä 55 Playoff ottelua. Salibandyliigassa hän on edustanut kausina 1995-1998 ja 2003-2006 Tamperelaista Gunnersia sekä kausina 2008-2011 Tamperelaista Classicia. Kaudet 1998-2003 Punkari pelasi Ruotsin pääsarjassa (SSL) ja kaudet 2006-2008 Sveitsin pääsarjassa (NLA). Punkari aateloitiin Salibandyliigan Legenda-pelaajaksi vuonna 2016. Pelaajatilastot Runkosarja O M S P J 95-96 Gunners 18 8 6 14 6 96-97 Gunners 21 4 7 11 14 97-98 Gunners 18 6 7 13 39 99-00 Sjöstad IF 28 8 7 15 18 00-01 Balrog IK 29 14 13 27 25 01-02 Balrog IK 27 8 11 19 29 02-03 Balrog IK 21 2 11 13 21 03-04 Gunners 21 12 14 26 22 04-05 Gunners 33 20 21 41 32 05-06 Gunners 31 18 31 49 14 06-07 Wiler- Ersigen 23 13 27 40 16 07-08 Wiler-Ersigen 12 9 8 17 8 08-09 Classic 16 6 9 15 8 09-10 Classic 25 3 15 18 14 10-11 Classic 5 3 0 3 0 Yhteensä 328 134 187 321 266 Playoff O M S P J Suomi 55 16 18 34 56 Ruotsi 26 7 13 20 26 Sveitsi 16 5 7 12 8 Yhteensä 97 28 38 66 90 == Kansainvälinen pelaajaura == Kaudet 1998-2003 Punkari pelasi Ruotsissa Karlstadissa, Finspångissa sekä Tukholmalaisessa Balrog Oilersissa. Ruotsin pääsarjassa yhteensä 105 runkosarjan ottelua ja 26 Playoff ottelua pelanneen suomalaisen saavutuksina on hopeaa finaaleista Balrogin kanssa v. 2002 sekä kaksi pronssia. Kaudet 2006-2008 hän pelasi Sveitsin pääsarjassa (NLA) yhteensä 35 runkosarjan ottelua ja 16 Playoff ottelua edustaen, Bernin Kantonin joukkuetta SV Wiler-Ersigeniä, jonka riveissä voitti kaksi peräkkäistä mestaruutta. Kaudella 2007 Punkari pelasi Wiler-Ersigenin paidassa salibandyn Euroopan Cupissa jossa hänet valittiin turnauksen Allstars puolustajaksi. == Maajoukkueura == Maajoukkueurallaan Punkari edusti Suomea yhteensä 105 maaottelussa ja 7 MM-kisoissa. Hän voitti Suomen paidassa maailmanmestaruuden vuonna 2008 Prahassa, Tšekin MM-kisoissa ja on lisäksi saavuttanut 4 MM-hopeaa ja 2 MM-pronssia. MM-kisojen Allstars puolustajaksi Punkari valittiin Norjan kisoissa vuonna 2000. Kansainvälisissä maaotteluissa hän on tehnyt 38 maalia ja antanut 24 maaliin johtanutta syöttöä eli yhteensä 62 pistettä. == Lähteet == == Aiheesta muualla == * Pelaajakortti salibandyliigan sivuilla Luokka:Suomalaiset salibandyn pelaajat Luokka:Vuonna 1976 syntyneet Luokka:Elävät henkilöt